ai4bharat/Pralekha huggingface dataset:
শ্রমওকর্মসংস্থানমন্ত্রক
সরকার সামাজিক নিরাপত্তার সার্বিক লক্ষ্য অর্জনে প্রতিশ্রুতিবদ্ধ : শ্রী ভূপেন্দ্র যাদব
নতুন দিল্লি, ১১ ডিসেম্বর, ২০২১
আন্তর্জাতিক শ্রমিক সংগঠন  এবং শ্রম ও কর্মসংস্থান মন্ত্রকের সহযোগিতায় "কোভিড-১৯ সঙ্কট থেকে সাধারণ মানুষের পুনরুদ্ধারে কার্যকরী পদক্ষেপর জন্য বিশ্বকে আহ্বান" শীর্ষক বিষয়ের ওপর শুক্রবার  একটি জাতীয় বার্তালাপ আয়োজিত হয়েছে। অনুষ্ঠানের ভাষণে কেন্দ্রীয় শ্রম ও কর্মসংস্থান মন্ত্রী শ্রী ভূপেন্দ্র যাদব এই বার্তালাপের গুরুত্ব ও দেশে নীতি প্রণয়ন এবং বাস্তবায়নের জন্য ভবিষ্যতমূলক পদ্ধতির ওপর জোর দেন। তিনি দক্ষতা উন্নয়ন ও বৃদ্ধি, পেশাগত উন্নয়নের প্রয়োজনীয়তার কথা তুলে ধরেন। কর্মীদের নিরাপত্তা এবং অন্তর্ভুক্তিমূলক, স্থিতিস্থাপন এবং সুস্থায়ী উন্নয়নের জন্য সবুজ অর্থনীতির পথে দেশ এগিয়ে চলেছে বলেও মন্তব্য করেন তিনি।
শ্রী যাদব বলেন, সরকার সামাজিক নিরাপত্তার সার্বিক লক্ষ্য অর্জনে প্রতিশ্রুতিবদ্ধ। এর জন্য একাধিক গুরুত্বপূর্ণ পদক্ষেপ গ্রহণ করা হয়েছে। সামাজিক সুরক্ষা প্রদানের জন্য অসংগঠিত ক্ষেত্রের সঙ্গে যুক্ত কর্মীদের বিষয়ে তথ্য সংগ্রহ করে রাখার উদ্দেশ্যে ‘ই-শ্রম পোর্টাল’ চালু করা হয়েছে। মন্ত্রী আরও জানান, মন্ত্রকের আওতাধীন শ্রম ব্যুরো পরিযায়ী শ্রমিক, পরিবহণ ক্ষেত্রের সঙ্গে যুক্ত কর্মী এবং গৃহ পরিচারিকা ও চালকদের ওপর সর্বভারতীয় সমীক্ষার কাজ চালানো হচ্ছে।এই ধরনের শ্রমিকদের কল্যাণে নীতি তৈরিতে এই সমীক্ষা চালানো হচ্ছে। সরকার ও সামাজিক অংশীদারদের সম্মিলিত প্রচেষ্টার গুরুত্ব এবং গঠনমূলক ত্রিপাক্ষিক সামাজিক পদক্ষেপের প্রসঙ্গের কথা তুলে ধরেন তিনি।
এই বর্তালাপে ‘সর্বজনীন সামাজিক সুরক্ষা এবং সকল শ্রমিকের সুরক্ষা’ শীর্ষক বিষয়ের ওপর আলোচনায় সভাপতিত্ব করেন শ্রম ও কর্মসংস্থান মন্ত্রকের সচিব ডঃ সুনীল বার্তওয়ালা। আলোচনাসভায় বণিকসভা ফিকি সহ অন্যান্য শীর্ষ আধিকারিকরা উপস্থিত ছিলেন।
CG/SS/SKD/
(Visitor Counter : 111
শ্রমওকর্মসংস্থানমন্ত্রক
কর্মচারী পেনশন প্রকল্পে আওতাভুক্ত পেনশন ভোগীদের ডিজিটাল জীবন শংসাপত্র জমা দেওয়ার একাধিক বিকল্প সুবিধা চালু করেছে এমপ্লয়িজ প্রভিডেন্ড ফান্ড অর্গানাইজেশন 
নয়াদিল্লী, ১৬ নভেম্বর, ২০২০
কর্মচারী পেনশন প্রকল্প এর আওতাভুক্ত পেনশন ভোগীদের পেনশন তোলার জন্য প্রত্যেক বছর জীবন প্রমাণপত্র/ডিজিটাল জীবন শংসাপত্র জমা দিতে হয়। কোভিড-১৯ মহামারীর বর্তমান পরিস্থিতিতে পেনশনভোগীদের বাড়ির কাছাকাছি বা দোরগোড়ায় এই ডিজিটাল জীবন শংসাপত্র জমা দেওয়ার জন্য একাধিক বিকল্প সুবিধা চালু করেছে এমপ্লয়িজ প্রভিডেন্ড ফান্ড অর্গানাইজেশন  বা কর্মচারী ভবিষ্যৎ নিধি সংস্থা। মূলত কর্মচারী পেনশন প্রকল্পে আওতাভুক্ত পেনশন ভোগীদের জন্যই এই সুবিধা চালু করা হয়েছে। ইপিএফও-র ১৩৫টি আঞ্চলিক কার্যালয় এবং ১১৭টি জেলা কার্যালয় ছাড়াও কর্মচারী পেনশন প্রকল্পের আওতাভুক্ত পেনশনভোগীরা বর্তমানে যে ব্যাঙ্কের শাখা থেকে পেনশন তোলেন সেখানে ও নিকটস্থ ডাকঘরে তাদের ডিজিটাল জীবন শংসাপত্র জমা দিতে পারবেন। এমনকি দেশব্যাপি ছড়িয়ে থাকা ৩.৬৫ লক্ষ কমন সার্ভিস সেন্টারেও এই শংসাপত্র জমা দেওয়া যেতে পারে। পাশাপাশি উমঙ্গ অ্যাপ ব্যবহার করেও পেনশনভোগীরা তাদের ডিজিটাল জীবন শংসাপত্র জমা দিতে পারবেন।
বর্তমানে ইন্ডিয়া পোস্ট পেমেন্ট ব্যাঙ্ক  পেনশনভোগীদের সুবিধার্থে দোরগোড়ায় ডিজিটাল জীবন শংসাপত্র জমা দেওয়ার পরিষেবা চালু করেছে। এই পরিষেবার মাধ্যমে কর্মচারী পেনশন প্রকল্পের আওতাভুক্ত পেনশনভোগীরা এখন নামমাত্র ফি প্রদানের সাহায্যে তাদের ডিজিটাল জীবন শংসাপত্র অনলাইনে জমা দিতে পারবেন। নিকটস্থ ডাকঘরের একজন পোস্টম্যান বা ডাকহরকরা পেনশনভোগীর সঙ্গে সাক্ষাৎ করবেন এবং পেনশন ভোগীদের বাড়িতেই ডিজিটাল জীবন শংসাপত্র প্রদান প্রক্রিয়া সম্পন্ন করবেন। নতুন নির্দেশিকা অনুযায়ী কর্মচারী পেনশন প্রকল্পের আওতাভুক্ত পেনশনভোগীরা এখন বছরের যেকোন সময় তাদের ডিজিটাল জীবন শংসাপত্র জমা করতে পারেন। তবে যে সময় জমা করবেন সেই সময় থেকে এক বছর পর্যন্ত তার বৈধতা থাকবে। যেসব পেনশনভোগীদের চলিত বছরের জন্য পেনশন পেমেন্ট অর্ডার জারি হয়েছে, তাদেরকে আর নতুন করে এক বছরের মধ্যে জীবন প্রমাণপত্র জমা করার প্রয়োজন নেই।
প্রবীণ নাগরিকদের কথা চিন্তা করে কোভিড-১৯ এই মহামারীর কঠিন পরিস্থিতিতে কর্মচারী পেনশন প্রকল্পের আওতাভুক্ত পেনশনভোগীদের সময়মতো পেনশন প্রদান সুনিশ্চিত করা এবং দোরগোড়ায় পরিষেবা পৌঁছে দেওয়ার জন্য সরকার একাধিক পদক্ষেপ গ্রহণ করেছে। এই উদ্যোগ গ্রহণের ফলে দেশের প্রায় ২১ লক্ষ বিধবা/বিধবা, শিশু সহ ৬১ লক্ষ পেনশনভোগী উপকৃত হবেন।
কেন্দ্রীয়মন্ত্রিসভা
নির্বাচন পরিচালনা ও প্রশাসনিক ক্ষেত্রে সহযোগিতার ক্ষেত্রে ভারত ও মালদ্বীপের নির্বাচন কমিশনের মধ্যে মউ স্বাক্ষরের প্রস্তাবে মন্ত্রিসভার সায়
নয়াদিল্লি, ০৪ ডিসেম্বর,২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে নির্বাচন পরিচালনা ও প্রশাসনিক ক্ষেত্রে মালদ্বীপের নির্বাচন কমিশনের সঙ্গে সহযোগিতার লক্ষ্যে ভারতের নির্বাচন কমিশনের পক্ষ থেকে সমঝোতাপত্র স্বাক্ষরের প্রস্তাব অনুমোদিত হয়েছে। এই সমঝোতাপত্র স্বাক্ষরিত হলে নির্বাচনের প্রস্তুতি তথা কারিগরি উন্নয়নের ক্ষেত্রে উভয় পক্ষের মধ্যে জ্ঞান ও অভিজ্ঞতা বিনিময় সহজ হবে। এছাড়া, নির্বাচন প্রক্রিয়ার সঙ্গে যুক্ত ব্যক্তিদের প্রশিক্ষণ, দক্ষতা বৃদ্ধি, প্রাতিষ্ঠানিক সহযোগিতা মজবুত করার পাশাপাশি, নির্বাচন সংক্রান্ত বিভিন্ন তথ্য আদান-প্রদান ও নিয়মিত আলাপ-আলোচনার মতো বিষয়গুলিতে উভয় পক্ষের মধ্যে সহযোগিতা আরও বাড়বে।
প্রস্তাবিত এই সমঝোতাপত্র দ্বিপাক্ষিক সহযোগিতা বৃদ্ধির পাশাপাশি, মালদ্বীপের নির্বাচন কমিশনের দক্ষতা তথা কারিগরি ক্ষেত্রেরবিকাশ ঘটাতে সাহায্য করবে।
CG/BD/SB
(Visitor Counter : 96
সামাজিকন্যায়ওক্ষমতায়নমন্ত্রক
কেন্দ্রীয় তালিকাভুক্ত অন্যান্য অনগ্রসর শ্রেণীর মধ্যে বিভিন্ন বিভাগের বিষয়ে পরীক্ষা-নিরীক্ষা করার জন্য সংবিধানের ৩৪০ ধারা অনুসারে যে কমিশন গঠিত হয়েছিল তার সময়সীমা বৃদ্ধির প্রস্তাবে কেন্দ্রীয় মন্ত্রিসভার অনুমোদন
নতুনদিল্লী, ১৪ জুলাই, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে কেন্দ্রীয় তালিকাভুক্ত অন্যান্য অনগ্রসর শ্রেণীর মধ্যে বিভিন্ন বিভাগের বিষয়ে পরীক্ষা-নিরীক্ষা করার জন্য সংবিধানের ৩৪০ ধারা অনুসারে যে কমিশন গঠিত হয়েছিল তার সময়সীমা বৃদ্ধির প্রস্তাবে অনুমোদন দিয়েছে। এই কমিশনের সময়সীমা ১১বার বৃদ্ধি করা হল। এর ফলে ৩১ জুলাইয়ের পরিবর্তে কমিশনের কার্যকাল শেষ হবে আগামী বছর ৩১ জানুয়ারি।
সুবিধা :
কমিশনের সময়সীমা বৃদ্ধির প্রস্তাবের ফলে সংশ্লিষ্ট ক্ষেত্রে বিভিন্ন গোষ্ঠীর সঙ্গে আলোচনার পর কমিশন অন্যান্য অনগ্রসর শ্রেণীর মধ্যে আলাদা আলাদা বিভাগ তৈরি বিষয়ে একটি সর্বাঙ্গীন প্রতিবেদন তৈরি করতে পারবে।
বাস্তবায়নের সময়সূচি :
রাষ্ট্রপতির থেকে অনুমোদন পাওয়ার পরই কমিশনের সময়সীমা ৩১ জুলাই থেকে ৬ মাস বৃদ্ধি পেয়ে ৩১ জানুয়ারি পর্যন্ত করার বিষয়টির বিজ্ঞপ্তি জারি হবে।
CG/CB/NS
(Visitor Counter : 118
বিজ্ঞানওপ্রযুক্তিমন্ত্রক
অসুখ-বিসুখ নির্ণয়ের জন্য স্বল্প খরচে স্মার্ট ন্যানো ডিভাইস উদ্ভাবনের সঙ্গে যুক্ত গবেষকরা এসইআরবি উইমেন এক্সেলেন্স অ্যাওয়ার্ড পেয়েছেন
নয়াদিল্লি, ১৮ মার্চ, ২০২১
ন্যাশনাল ইন্সটিটিউট অফ অ্যানিমেল বায়োটেকনোলজি  – এর বিজ্ঞানী ডঃ সনু গান্ধী সম্প্রতি রিউমাটোয়াইড আর্থারাইটিস, কার্ডিও ভাসকুলার ডিজিজ এবং জাপানিজ এনসেফালাইটাইস রোগ নির্ণয়ের জন্য একটি স্মার্ট ন্যানো ডিভাইস উদ্ভাবন করেছে। এই উদ্ভাবনের জন্য তাঁকে মর্যাদাপূর্ণ এসিআরবি উইমেন এক্সেলেন্স পুরস্কারে সম্মানিত করা হয়েছে।
বিজ্ঞান ও ইঞ্জিনিয়ারিং ক্ষেত্রের বিভিন্ন গুরুত্বপূর্ণ বিভাগে অসামান্য সাফল্য ও বিশেষ গবেষণাধর্মী কাজকর্মের স্বীকৃতিতে কম বয়সী মহিলা বিজ্ঞানীদের উৎসাহিত করতে সায়েন্স অ্যান্ড ইঞ্জিনিয়ারিং রিসার্চ বোর্ড  এই পুরস্কার দিয়ে থাকে।
ডঃ সনু গান্ধী ও তাঁর দলের সদস্যরা বিভিন্ন ধরনের অসুখ-বিসুখ নির্ণয়নের ক্ষেত্রে যে স্মার্ট ন্যানো ডিভাইস উদ্ভাবন করেছেন, তার ফলে রিউমাটোয়াইড আর্থারাইটিস, কার্ডিও ভাসকুলার ডিজিজ এবং জাপানিজ এনসেফালাইটাইস রোগ নির্ণয়ে আরও সুবিধা হবে। ন্যানো ডিভাইস নামক আধুনিক এই যন্ত্রটির একাধিক সুবিধা রয়েছে। এই যন্ত্রটি খুব অল্প সময়ের মধ্যেই আল্ট্রাহাই সেন্সিটিভিটি পদ্ধতি একটি চিপের সঙ্গে যুক্ত করে চিকিৎসা পরীক্ষা সহজ করবে। এরফলে, দ্রুত রোগ-নির্ণয় ও তার উপযুক্ত চিকিৎসা সম্ভব হবে। স্বল্প খরচে এ ধরনের চিকিৎসা পরিষেবা সকলের কাছেই অত্যন্ত কার্যকর হয়ে ওঠে।
ফলমূল ও শাকসব্জিতে যে ধরনের কীটনাশক ব্যবহার করা হয়, তা নিয়ন্ত্রণে ডঃ সনু ও তাঁর দলের সদস্যরা এক বিশেষ ধরনের ইলেক্ট্রোকেমিকেল ও মাইক্রোফ্লুইডিক-ভিত্তিক ন্যানো সেন্সর উদ্ভাবন করেছে। একইসঙ্গে, ডঃ সনু ক্যান্সার চিকিৎসা ক্ষেত্রে আল্ট্রাসেন্সিং বায়োমেকার উদ্ভাবন করেছে। তাঁর এই গবেষণা অগ্রণী জার্নাল বায়োসেন্সর ও বায়োইলেক্ট্রনিক্স-এ প্রকাশিত হয়েছে।
আয়ুষ
গান্ধী জয়ন্তী উপলক্ষে প্রাকৃতিক চিকিৎসা ব্যবস্থাপনার ওপর একাধিক ওয়েবিনার সিরিজের আয়োজন করা হয়েছে
নতুন দিল্লি, ২৯ সেপ্টেম্বর, ২০২০
কেন্দ্রীয় আয়ুষ মন্ত্রকের অন্তর্গত পুনের ন্যাশনাল ইনস্টিটিউট অফ্ ন্যাচারাপাথি আগামী দোসরা অক্টোবর মহাত্মা গান্ধীর সার্ধ শতবর্ষ জন্ম বার্ষিকী উপলক্ষে আত্ম-স্বাস্থ্য নির্ভরতার মাধ্যমে গান্ধীজীর আত্মনির্ভরতার দর্শনের উপর একাধিক ওয়েবিনার সিরিজের আয়োজন করেছে। এই ওয়েবিনার সিরিজগুলি চলবে আগামী ১৮ই নভেম্বর, জাতীয় প্রাকৃতিক চিকিৎসা দিবস পর্যন্ত।
ওয়েবিনার সিরিজে সকলের কাছে সহজলভ্য প্রাকৃতিক চিকিৎসা পদ্ধতির মাধ্যমে আত্ম-স্বাস্থ্য দায়বদ্ধতার বার্তা পৌঁছে দেওয়ার প্রয়াস চালানো হবে। এই কর্মসূচীর উদ্দেশ্যই হলো হাতে কলমে প্রশিক্ষণের সাহায্যে প্রাকৃতিক চিকিৎসা পদ্ধতি সম্পর্কে সাধারণ মানুষের মধ্যে সচেতনতা তৈরি করা। প্রশিক্ষণকারীদের সঙ্গে লাইভ চ্যাট এবং অনুষ্ঠানে অংশগ্রহণকারীদের কাছ থেকে প্রতিক্রিয়া নেওয়ার মাধ্যমে এই ওয়েবিনারগুলি আরও আকর্ষণীয় করে তোলা হবে।
ভার্চুয়াল মাধ্যমে অনুষ্ঠিত এই ওয়েবিনার সিরিজগুলিতে সারা দেশ এমনকি বিদেশ থেকেও অংশগ্রহণ করা যাবে। স্বাস্থ্য ও সু-স্বাস্থ্যের বিষয়ে গান্ধীজীর চিন্তাভাবনা ছড়িয়ে দেওয়ার জন্য বিশেষ প্রয়াস চালানো হবে। বর্তমানে কোভিড-১৯ এর সঙ্কটময় পরিস্থিতিতে এটি খুবই তাৎপর্যপূর্ণ বিষয়। গান্ধীজী বিশ্বাস করতেন যে প্রত্যেকেরই আত্ম-স্বাস্থ্য সম্পর্কে দায়বদ্ধতা রয়েছে।
ওয়েবিনার সিরিজে সকলের কাছে সহজলভ্য প্রাকৃতিক চিকিৎসার মাধ্যমে আত্ম-স্বাস্থ্যের দায়বদ্ধতার বার্তা পৌঁছে দেওয়ার প্রচেষ্টা করা হবে। পাশাপাশি প্রাকৃতিক চিকিৎসা সম্পর্কে সচেতনতা তৈরির প্রয়াস চালানো হবে।
বিভিন্ন দেশের বিশিষ্ট ব্যক্তিত্বরা স্বাস্থ্য ক্ষেত্রে মহাত্মা গান্ধীর দৃষ্টিভঙ্গি সম্পর্কে বক্তব্য রাখবেন। জনস্বাস্থ্য ক্ষেত্রের উন্নতিসাধণের বিভিন্ন দিক নিয়ে মহাত্মা গান্ধীর মতামতের ওপর বক্তৃতা দেবেন স্বাস্থ্য পেশার সঙ্গে যুক্ত একাধিক ব্যক্তিরা।
গান্ধী রিসার্চ ফাউন্ডেশন, সেন্টার ফর গান্ধীয়ান স্টাডিজ, গান্ধী ভবন, গান্ধী স্মারক নিধি ইত্যাদির মতো একাধিক প্রতিষ্ঠানের অংশিদারিত্বে এই ওয়েবিনারগুলি আয়োজন করা হয়েছে। মহাত্মা গান্ধী কানাডিয়ান ফাউন্ডেশন ফর ওয়ার্ল্ড পিস, জার্মানির গান্ধী ইনফরমেশন সেন্টার, আমেরিকার ভার্জেনিয়ার মহাত্মা গান্ধী সেন্টার ফর গ্লোবাল ননভায়োলেন্স, অস্ট্রেলিয়ার সিডনির ইউটিএস-এর মতো একাধিক আন্তর্জাতিক প্রতিষ্ঠানও এই ওয়েবিনারে যোগ দেবে।
৪৮ দিন ধরে চলবে এই ওয়েবিনারগুলি। এক একদিন এক একটি অধিবেশন অনুষ্ঠিত হবে। আগামী ১৮ই নভেম্বর এই ভার্চুয়াল অনুষ্ঠান শেষ হবে। উল্লেখ্য, এই দিনটিতেই মহাত্মা গান্ধী অল ইন্ডিয়া নেচার কিওর ফাউন্ডেশন-এর আজীবন সভাপতি হিসেবে নির্বাচিত হন এবং প্রাকৃতিক চিকিৎসার মাধ্যমে সকল শ্রেণীর মানুষের সুবিধা প্রদানের উদ্দেশে একটি চুক্তিও স্বাক্ষরিত হয়।
কলেজ এবং স্কুল শিক্ষার্থীদের জন্য অনলাইন ক্যুইজ প্রতিযোগিতার মতো একাধিক কর্মসূচী রয়েছে এই ওয়েবিনারগুলিতে। পুনের এই প্রতিষ্ঠানের উদ্যোগে আয়োজিত ওয়েবিনারগুলির মাধ্যমে আয়ুষ চিকিৎসার সাহায্যে রোগ প্রতিরোধ এবং স্বাস্থ্য সম্পর্কে প্রচারমূলক দৃষ্টিভঙ্গি তুলে ধরা হবে। আয়ুষ মন্ত্রক “আয়ুষ চিকিৎসার মাধ্যমে রোগ প্রতিরোধ ক্ষমতা বৃদ্ধি” বিষয়ে প্রচারাভিযানও চালাবে।
CG/SS/SKD
(
তথ্যওসম্প্রচারমন্ত্রক
জয়দীপ মুখার্জীর তথ্যচিত্র “আদার রে : দ্য আর্ট অফ সত্যজিৎ রে” ৫৩তম আইএফএফআই-তে দেখানো হয়
৫৩তম আইএফএফআই-এ “রে পোস্টার মেকিং” নিয়ে প্রতিযোগিতার প্রদর্শনী
৫৩তম আইএফএফআই-এ সত্যজিৎ রায়ের ওপর বিশেষ বিভাগ রয়েছে
গোয়া, ২৫ নভেম্বর ২০২২
#IFFIWood
“সত্যজিৎ রায়ের নান্দনিক সৃষ্টিকর্ম নিয়ে আমি আমার নিজের ধারণা তুলে ধরার চেষ্টা করেছিঃ : জয়দীপ মুখার্জী
“ ‘আদার রে : দ্য আর্ট অফ সত্যজিৎ রে’ সৃষ্টিশীল প্রতিভাধর রায়ের শিকড়ের সন্ধান করা হয়েছে : জয়দীপ মুখার্জী
৫৩তম ভারত আন্তর্জাতিক চলচ্চিত্র উৎসব -এ সত্যজিৎ রায়ের এক বিশেষ বিভাগের অঙ্গ হিসেবে জয়দীপ মুখার্জীর ৩৪ মিনিটের তথ্যচিত্র ‘আদার রে : দ্য আর্ট অফ সত্যজিৎ রে’ ভারতীয় প্যানোরামা বিভাগে ২৪ নভেম্বর প্রদর্শিত হয়। আইএফএফআই-এ প্রেস ইনফরমেশন ব্যুরো  আয়োজিত ‘টেবিল টক’-এ গণমাধ্যমের প্রতিনিধি এবং অভ্যাগতদের সঙ্গে কথোপকথনে পরিচালক জয়দীপ মুখার্জী বলেন, সত্যজিৎ রায়ের প্রতিভা নিয়ে একটি আত্মজীবনীমূলক তথ্যচিত্র তিনি তাঁর নিজের মতো করে ফুটিয়ে তুলেছেন। সত্যজিৎ রায়ের নান্দনিক প্রতিভা যেমন স্কেচ শিল্পী, ক্যালিগ্রাফার, সুরকার এবং পরিচালক – এই বিভিন্ন সত্ত্বাকে সার্বিকভাবে এই তথ্যচিত্রে ফুটিয়ে তোলা হয়েছে বলে শ্রী মুখার্জী জানান। তিনি আরও বলেন, ঠাকুরদা উপেন্দ্রকিশোর রায় চৌধুরি এবং বাবা সুকুমার রায়ের কাছ থেকে জিনগতভাবে সত্যজিৎ রায় এই প্রতিভা পেয়েছেন। তবে, প্রবাদপ্রতীম নন্দলাল বসু এবং শান্তিনিকেতনের অন্যদের কাছ থেকে তাঁর শিল্পকলায় প্রশিক্ষণ সত্যজিৎ রায়ের সৃষ্টিকর্মের মধ্যে ধরা পড়েছে।
শ্রী মুখার্জী আরও বলেন, সত্যজিৎ রায়ের প্রতিভা বিকশিত হওয়ার পেছনে অন্যদের প্রভাবগুলিকেও এই তথ্যচিত্রে ধরার চেষ্টা করা হয়েছে যেমন, বিজ্ঞাপন সংস্থা ডি জে কেমার-এ জুনিয়র ভিস্যুয়ালাইজার হিসেবে তিনি তাঁর কাজ অথবা অধ্যাপক অ্যালেক্স অ্যারোনসন-এর কাছ থেকে পাশ্চাত্য সঙ্গীতের নোটেশন শিক্ষা যা সুরকার হিসেবে এবং ছবির বিভিন্ন সাউন্ড ট্র্যাকের ক্ষেত্রে তাঁকে সাহায্য করে।
শ্রী মুখার্জী উল্লেখ করেন যে ‘আদার রে’-র ধারণা সম্পর্কে সত্যজিৎ রায়ের সঙ্গেও তাঁর আলোচনা হয়েছে। তবে, তার বাস্তব রূপ দিতে বহু দশক ধরে তাঁকে অনেক পরিশ্রম করতে হয়েছে। শ্রী মুখার্জী বলেন, “সত্যজিৎ রায়ের আঁকা বিভিন্ন ছবি এবং অন্যান্য কাজ কলকাতায় ২০০৭ সালের এক প্রদর্শনী থেকে তিনি লেন্সবন্দী করেছেন। এছাড়াও, স্যার রিচার্ড অ্যাটেনবরো এবং সত্যজিৎ রায়ের অন্য বন্ধুদের কাছ থেকে তিনি অনেক পরামর্শ পেয়েছেন।” পরিচালক বলেন, ঋত্বিক ঘটক এবং মৃণাল সেন, আগামী ২-৩ বছরের মধ্যে যাঁদের জন্ম শতবর্ষ হতে যাচ্ছে, তাঁদেরকে নিয়েও অনুরূপ তথ্যচিত্র তৈরির ইচ্ছা তাঁর রয়েছে।
উৎসবস্থলে ‘দ্য ওয়ান অ্যান্ড ওনলি রে’ – এই বিষয়ের ওপর পোস্টারের নকশা তৈরি নিয়ে একটি প্রতিযোগিতা অনুষ্ঠিত হচ্ছে। সত্যজিৎ রায়ের ছবির পোস্টার দেশজুড়ে চলচ্চিত্র অনুরাগীরা নিজেদের মতো করে কিভাবে তৈরি করেছেন তা ঐ প্রতিযোগিতায় স্থান পেয়েছে। আইএফএফআই-তে এবার সত্যজিৎ রায়ের অসাধারণ দুটি ছবি – ১৯৭৭-এ তৈরি ‘শতরঞ্জ কি খিলাড়ি’ এবং ১৯৮৯-এ তৈরি ‘গণশত্রু’ প্রদর্শিত হচ্ছে।
PG/AB/DM
(Visitor Counter : 134
স্বাস্থ্যওপরিবারকল্যাণমন্ত্রক
কোভিড-১৯ বিষয়ক সাম্প্রতিক তথ্য
নতুন দিল্লি, ০৭ এপ্রিল, ২০২২
দেশব্যাপী টিকাকরণ অভিযানের আওতায় এপর্যন্ত ১৮৫.২০ কোটি ডোজেরও বেশি টিকা দেওয়া হয়েছে
ভারতে বর্তমানে চিকিৎসাধীন রোগীর সংখ্যা ১১ হাজার ৬৩৯
মোট করোনা রোগীর ০.০৩ শতাংশ উপসর্গযুক্ত
করোনা থেকে সুস্থতার হার ৯৮.৭৬ শতাংশ
গত ২৪ ঘণ্টায় করোনা থেকে সুস্থ হয়েছেন ১ হাজার ২২২ জন। এই নিয়ে মোট করোনামুক্ত মানুষের সংখ্যা হল ৪ কোটি ২৪ লক্ষ ৯৮ হাজার ৭৮৯
গত ২৪ ঘণ্টায় করোনা আক্রান্ত হয়েছেন ১ হাজার ৩৩ জন
দৈনিক সংক্রমণের হার ০.২১ শতাংশ
সাপ্তাহিক সংক্রমণের হার ০.২২ শতাংশ
২৪ ঘণ্টায় ৪ লক্ষ ৮২ হাজার ৩৮টি নমুনা পরীক্ষা করা হয়েছে। এই নিয়ে এপর্যন্ত মোট ৭৯.২৫ কোটি নমুনা পরীক্ষা করা হল
CG/SD/SKD/
(Visitor Counter : 77
বিজ্ঞানওপ্রযুক্তিমন্ত্রক
কেন্দ্রীয় মন্ত্রী ডঃ হর্ষ বর্ধন কলকাতায় আইএসিএস-এর আধুনিক গবেষণা ও প্রশিক্ষণ কেন্দ্রের শিলান্যাস করলেন
কলকাতা, ১৩ সেপ্টেম্বর, ২০১৮
কেন্দ্রীয় বিজ্ঞান ও প্রযুক্তি মন্ত্রী ডঃ হর্ষ বর্ধন আজ কলকাতায় ইন্ডিয়ান অ্যাসোসিয়েশন ফর দ্য কাল্টিভেশন অফ সায়েন্সের  একটি আধুনিক গবেষণা ও প্রশিক্ষণ কেন্দ্রের শিলান্যাস করেন। শ্যামাপ্রসাদ মুখার্জির নামাঙ্কিত এই আধুনিক গবেষণা তথা প্রশিক্ষণ কেন্দ্র  বারুইপুরে গড়ে তোলা হচ্ছে। এই উপলক্ষে ডঃ হর্ষ বর্ধন বলেন, দেশের গবেষণা প্রতিষ্ঠানগুলির সঙ্গে যুক্ত বিজ্ঞানীদের জন্য ভারত এখন ‘ব্রেন ড্রেন’ থেকে ‘ব্রেন গেইন’ দেশে পরিণত হওয়ার দৃষ্টান্ত স্থাপন করেছে। বিজ্ঞান ও প্রযুক্তি ক্ষেত্রে বিজ্ঞানীদের অগ্রণী ভূমিকার প্রশংসা করে তিনি বলেন, ভারতের উন্নয়নের সুফলগুলি লাইনের শেষে দাঁড়িয়ে থাকা মানুষের কাছে পৌঁছে দিতেও তাঁরা যে পন্থাপদ্ধতির উদ্ভাবন করেছেন তা গুরুত্বপূর্ণ ভূমিকা নিয়েছে। প্রধানমন্ত্রী শ্রী নরেন্দ্র মোদীর পরিকল্পনার কথা উল্লেখ করে ডঃ হর্ষ বর্ধন বলেন, তাঁর উদ্যোগের ফলেই আগামী ২০৩০ সাল নাগাদ ভারত বিজ্ঞান ও প্রযুক্তি ক্ষেত্রে বিশ্বের অগ্রণী তিনটি দেশের অন্যতম হয়ে উঠতে চলেছে। আইএসিএস-এর মতো প্রতিষ্ঠান বৈজ্ঞানিক গবেষণার ক্ষেত্রেও অন্যান্য প্রতিষ্ঠানের কাছে অননুকরণীয় হয়ে উঠতে পারে বলেও তিনি মন্তব্য করেন। তিনি আরও বলেন, রোবোটিক্স, ন্যানো-সায়েন্স, ন্যানো-টেকনলজি, সাইবার প্রযুক্তি ও অন্যান্য ক্ষেত্রে গবেষণা তথা উদ্ভাবনের বিপুল সম্ভাবনা দেশে রয়েছে। এই সম্ভাবনাকে কাজে লাগানোর ক্ষেত্রে আইএসিএস-এর মতো প্রতিষ্ঠানগুলি গুরুত্বপূর্ণ ভূমিকা নিতে পারে বলেও তিনি অভিমত প্রকাশ করেন।
অত্যাধুনিক ‘স্মার্ট’ ক্যাম্পাস গড়ে তোলার উদ্যোগ গ্রহণের জন্য ডঃ হর্ষ বর্ধন আইএসিএস-এর প্রচেষ্টার প্রশংসা করেন। বৈজ্ঞানিক মানসিকতাসম্পন্ন যে কোন দেশের কাছে উন্নয়নের মূল চাবিকাঠি হল উদ্ভাবন ও বিজ্ঞানমূলক কাজকর্ম। তিনি আরও জানান, বিশ্বে ন্যানোপ্রযুক্তি ক্ষেত্রে ভারত তৃতীয় স্থানে এবং বিজ্ঞানমূলক গবেষণাপত্র প্রকাশে ষষ্ঠ স্থানে উঠে এসেছে। এমনকি, সুনামির আগাম সতর্কতা ব্যবস্থা গড়ে তোলার ক্ষেত্রেও ভারত উল্লেখযোগ্য অগ্রগতি করেছে।
অনুষ্ঠানে আইএসিএস পরিচালন পর্ষদের চেয়ারম্যান অধ্যাপক এম এম শর্মা, কেন্দ্রীয় বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা, এই প্রতিষ্ঠানের ডায়রেক্টর অধ্যাপক শান্তনু ভট্টাচার্য প্রমুখ উপস্থিত ছিলেন।
CG/BD/DM/…
(Visitor Counter : 101
সামাজিকন্যায়ওক্ষমতায়নমন্ত্রক
পিছিয়ে পড়া সম্প্রদায়ের মহিলাদের বিকাশ
নয়াদিল্লি, ১৬ জুলাই, ২০১৯
কেন্দ্রীয় সামাজিক ন্যায় ও ক্ষমতায়ন মন্ত্রকের অধীনে পিছিয়ে পড়া শ্রেণীদের জন্য জাতীয় অর্থপ্রদান ও উন্নয়ন কর্পোরেশন  প্রতিষ্ঠানটি মহিলাদের জন্য দুটি বিশেষ প্রকল্প রূপায়ণ করে। বার্ষিক পারিবারিক আয় ৩ লক্ষ টাকার কম হলেই মহিলারা এই দুটি প্রকল্পের সুবিধা পাবেন। মহিলা সমৃদ্ধি যোজনার মাধ্যমে পিছিয়ে পড়া শ্রেণীর মহিলা শিল্পোদ্যোগীদের ক্ষুদ্র ঋণ প্রদান করা হয়। নতুন স্বর্ণিমা প্রকল্পে পিছিয়ে পড়া শ্রেণীর মহিলাদের স্বনির্ভর হওয়ার জন্য ঋণ দেওয়া হয়।
আজ লোকসভায় এক প্রশ্নের লিখিত জবাবে এই তথ্য জানান কেন্দ্রীয় সামাজিক ন্যায় ও ক্ষমতায়ন প্রতিমন্ত্রী শ্রী কৃষণ পাল গুর্জর।
CG/SC/NS
(Visitor Counter : 111
স্বাস্থ্যওপরিবারকল্যাণমন্ত্রক
কোভিড-১৯-এর বিষয়ে সর্বশেষ তথ্য
যুক্তিসঙ্গত হারে অর্থ ব্যয় করে সঙ্কটাপন্ন রোগীদের চিকিৎসার জন্য কেন্দ্র রাজ্যগুলিকে বেসরকারি স্বাস্থ্য পরিষেবা ব্যবহারের পরামর্শ দিয়েছে
নয়াদিল্লি, ১৫ জুন, ২০২০
কোভিড-১৯-এ সংক্রমিতদের চিকিৎসার জন্য হাসপাতালে আইসিইউ বেড, ভেন্টিলেটর এবং অক্সিজেনের ব্যবস্থাযুক্ত বেডের অপ্রতুলতার খবর পাওয়া যাচ্ছে। স্বাস্থ্য পরিষেবার পরিকাঠামোর এই ঘাটতির পাশাপাশি, কোভিড-১৯-এর চিকিৎসার জন্য বেশি অর্থ চাওয়ার অভিযোগের খবরও আসছে।
কেন্দ্রীয় স্বাস্থ্য ও পরিবারকল্যাণ মন্ত্রক উদ্ভূত পরিস্থিতিতে রাজ্য ও কেন্দ্রশাসিত অঞ্চলগুলিকে অতিরিক্ত বেড, সঙ্কটাপন্ন রোগীদের চিকিৎসার সুবিধা এবং স্বচ্ছ ও সুষ্ঠু চিকিৎসা পরিষেবা নিশ্চিত করতে বেসরকারি ক্ষেত্রগুলিকেও ব্যবহারের পরামর্শ দিয়েছে। কোন কোন রাজ্য ইতিমধ্যেই এই লক্ষ্যে উদ্যোগ গ্রহণ করেছে। তারা সঙ্কটাপন্ন রোগীদের চিকিৎসার জন্য বেসরকারি ক্ষেত্রের স্বাস্থ্য পরিষেবা প্রদানকারী সংস্থাগুলির সঙ্গে চুক্তিতে আবদ্ধ হয়েছে যার ফলে, ঐসব বেসরকারি প্রতিষ্ঠানে যুক্তিসঙ্গত অর্থ ব্যয় করে চিকিৎসা পরিষেবা পাওয়া যাবে। রাজ্যগুলির কাছে ইতিমধ্যেই পিএমজেএওয়াই  এবং সিজিএইচএস প্রকল্পের  বিষয়ে বিস্তারিত তথ্য রয়েছে।
যুক্তিসঙ্গত পরিমাণ অর্থ ব্যয় করে দ্রুত উন্নতমানের চিকিৎসা রোগীরা যেন পেতে পারেন, সেটি নিশ্চিত করতে রাজ্যগুলিকে বেসরকারি স্বাস্থ্য পরিষেবা প্রতিষ্ঠানগুলির সঙ্গে আলোচনা করতে বলা হয়েছে। এখানে ব্যক্তিগত সুরক্ষা সরঞ্জাম সহ অন্যান্য সামগ্রী কেনার ক্ষেত্রে খরচের বিষয়টিও বিবেচনা করা হবে। কেন্দ্রীয় স্বাস্থ্য ও পরিবারকল্যাণ মন্ত্রক রাজ্যগুলিকে জানিয়েছে, বেসরকারি চিকিৎসা পরিষেবা প্রতিষ্ঠানগুলির সঙ্গে আলোচনার পর তারা যেন এ বিষয়ে বিস্তারিত তথ্য জনসাধারণকে জানায়౼ যার ফলে, কোভিড-১৯-এ সংক্রমিতদের দ্রুত উন্নতমানের চিকিৎসা নিশ্চিত করা সম্ভব হবে।
CG/CB/DM
(Visitor Counter : 125
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ও মোঙ্গলিয়ার রাষ্ট্রপতি মিঃ খালমাগিন বাত্তুলগা যৌথভাবে ভগবান বুদ্ধের মূর্তির আবরণ উন্মোচন করলেন
নয়াদিল্লি, ২০ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদী এবং মোঙ্গলিয়ার রাষ্ট্রপতি মিঃ খালমাগিন বাত্তুলগা আজ যৌথভাবে সেদেশের উলানবাতোরে ঐতিহাসিক গানদান তেগচেনলিঙ বৌদ্ধমঠে ভগবান বুদ্ধ ও তাঁর দুই ভক্তের মূর্তির আবরণ উন্মোচন করেন।
২০১৫’তে মোঙ্গলিয়া সফরের সময় প্রধানমন্ত্রী গানদান তেগচেনলিঙ বৌদ্ধমঠে প্রার্থনাসভায় অংশ নিয়ে এই বৌদ্ধমঠটিকে ভগবান বুদ্ধের একটি মূর্তি উপহার দেওয়ার কথা ঘোষণা করেছিলেন। এই দুই দেশ ও মানুষের মধ্যে বৌদ্ধ ঐতিহ্য ও সভ্যতাগত যোগসূত্রের ক্ষেত্রে যে অভিন্নতা রয়েছে, তার নিদর্শন-স্বরূপ ভগবান বুদ্ধের মূর্তি উপহার দেওয়া হ’ল।
এই মূর্তিতে ভগবান বুদ্ধ তাঁর দুই ভক্তকে নিয়ে বসে রয়েছেন, যা শান্তি ও সহাবস্থানের পাশাপাশি করুণার বার্তা প্রচার করে। এ মাসের শুরুতে উলানবাতোরে ৬ – ৭ই সেপ্টেম্বর তৃতীয় পর্বের ‘সংবাদ’ আলোচনাসভার সময় গানদান বৌদ্ধমঠে মূর্তিটি প্রতিষ্ঠা করা হয়। এই আলোচনাসভায় বিভিন্ন দেশের বৌদ্ধ বিশেষজ্ঞ, পণ্ডিত ও ধর্মীয় নেতারা বৌদ্ধমতের সঙ্গে যুক্ত বিভিন্ন সমসাময়িক বিষয় নিয়ে মতবিনিময় করেন।
গানদান তেগচেনলিঙ বৌদ্ধমঠ মোঙ্গলিয়ার বৌদ্ধ ধর্মালম্বীদের কাছে এক গুরুত্বপূর্ণ পীঠস্থান। এই মঠে বৌদ্ধ ঐতিহ্যের সঙ্গে যুক্ত একাধিক মূল্যবান সম্পদ সঞ্চিত রয়েছে। উল্লেখ করা যেতে পারে, এই বৌদ্ধমঠে গত ২১ থেকে ২৩শে জুন পর্যন্ত এশীয় বৌদ্ধ সম্মেলনের একাদশ সাধারণ সভার আয়োজন করা হয়েছিল। এই সভায় ভারত সহ ১৪টি দেশের ১৫০ জনেরও বেশি অতিথি যোগ দিয়েছিলেন।
প্রধানমন্ত্রী শ্রী মোদী এবং মোঙ্গলিয়ার রাষ্ট্রপতি মিঃ বাত্তুলগা আজ যে বৌদ্ধ মূর্তিটির আবরণ উন্মোচন করেছেন, তা ভগবান বুদ্ধের বিশ্বজনীন বার্তার প্রেক্ষিতে দুই দেশের অভিন্ন সম্মান ও শ্রদ্ধার বিষয়টিকেই প্রতিফলিত করে।
CG/BD/SB
(Visitor Counter : 63
স্বাস্থ্যওপরিবারকল্যাণমন্ত্রক
দক্ষিণ ২৪ পরগনায় ১৫-১৮ বছর বয়সীদের কোভিড প্রতিরোধী টিকাকরণ শুরু
কলকাতা, ০৩ জানুয়ারি, ২০২২
দেশ জুড়ে ১৫-১৮ বছর বয়সীদের কোভিড প্রতিরোধী টিকাদান শুরু হয়েছে। ১৮ বছর কম বয়সীদের শুধুমাত্র কোভ্যাকসিন দেওয়া হবে। কেন্দ্রীয় স্বাস্থ্য মন্ত্রক জানিয়েছে, যাদের জন্ম ২০০৪ সালে অথবা তার আগে তারা কোভিশিল্ড সহ সবধরনের টিকা পাওয়ার যোগ্য। কিন্তু, ২০০৫-২০০৭ সালের মধ্যে যাদের জন্ম, তারা শুধুমাত্র কোভ্যাকসিন-ই নিতে পারবে। ১৫-১৮ বছর বয়সীরা ইতিমধ্যেই কোউইন পোর্টালে তাদের নাম নথিভুক্ত করা শুরু করেছে। প্রায় ৮ লক্ষ সুবিধাভোগী এই পোর্টালে তাদের নাম নথিভুক্ত করেছে।
দক্ষিণ ২৪ পরগনায় ১৫-১৮ বছর বয়সীদের মধ্যে কোভিড প্রতিরোধী টিকাকরণ অভিযান শুরু হয়েছে বিষ্ণুপুরের অভয়চরণ উচ্চ বিদ্যালয় থেকে। প্রায় ৩ লক্ষ ৫০ হাজার ছাত্রছাত্রী এই কর্মসূচিতে টিকা পাবে।
এ পর্যন্ত জেলার যোগ্য নাগরিকদের মধ্যে ১০০ শতাংশই টিকার প্রথম ডোজ পেয়েছেন এবং ৮৫ শতাংশ দ্বিতীয় ডোজ পেয়েছেন। আগামী ১০ তারিখ থেকে স্বাস্থ্য কর্মী ও সামনের সারির কর্মীদের বুস্টার ডোজ দেওয়া হবে। যাঁরা দ্বিতীয় ডোজ ৩৯ সপ্তাহ আগে নিয়েছেন, শুধুমাত্র তাঁরাই এই টিকা পাবেন। একইভাবে, চিকিৎসকের পরামর্শক্রমে ষাটোর্ধ নাগরিকরাও বুস্টার ডোজ পাবেন।
CG/CB/SB
(Visitor Counter : 15
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী আগামী সোমবার আন্দামান ও নিকোবর দ্বীপপুঞ্জের জন্য সাবমেরিন অপটিক্যাল ফাইবার কেবলের উদ্বোধন করবেন
নয়াদিল্লী, ৭ আগস্ট, ২০২০
প্রধানমন্ত্রী শ্রী নরেন্দ্র মোদী আগামী সোমবার  চেন্নাই এবং পোর্ট ব্লেয়ারের মধ্যে সংযোগ রক্ষাকারী সাবমেরিন অপটিক্যাল ফাইবার কেবল জাতির উদ্দেশে উৎসর্গ করবেন। এই সাবমেরিন কেবলটি একইসঙ্গে পোর্ট ব্লেয়ারকে স্বরাজ দ্বীপ , লিটিল আন্দামান, কার নিকোবর, কামোর্তা, গ্রেট নিকোবর, লং আইল্যান্ড এবং রঙ্গত-কে সংযুক্ত করবে। এই সংযোগ স্থাপনের মাধ্যমে দেশের অন্যান্য অঞ্চলের মতো আন্দামান ও নিকোবর দ্বীপপুঞ্জের মোবাইল এবং ল্যান্ড লাইন টেলিফোন পরিষেবা আরও দ্রুত ও নির্ভরযোগ্য করে তুলবে। ২০১৮ সালের ৩০শে ডিসেম্বর পোর্ট ব্লেয়ারে প্রধানমন্ত্রী এই প্রকল্পের ভিত্তিপ্রস্তর স্থাপন করেছিলেন।
প্রকল্পটি চালু হওয়ার পরে সাবমেরিন ওএফসি-র সাহায্যে চেন্নাই এবং পোর্ট ব্লেয়ারের মধ্যে প্রতি সেকেন্ডে ২x২০০ গিগাবাইট এবং পোর্ট ব্লেয়ার ও অন্যান্য দ্বীপের মধ্যে ২x১০০ জিবিপিএস ব্যান্ডউইথ সরবরাহ করা হবে। এই দ্বীপগুলিতে গ্রাহকদের নির্ভরযোগ্য, শক্তিশালী এবং দ্রুত গতির টেলি যোগাযোগ ও ব্রডব্যান্ড সুবিধা প্রদানের দিকে নজর রেখে কৌশলগত ও প্রশাসনিক দিক থেকে এটি একটি যুগান্তকারী সাফল্য। এরফলে ওই অঞ্চলের ফোর-জি মোবাইল পরিষেবাতে উন্নতি হবে।
এই বর্ধিত টেলি পরিষেবা এবং ব্রডব্যান্ড সংযোগ স্থাপনের ফলে দ্বীপুঞ্জগুলিতে পর্যটনের বিকাশ ঘটবে এবং কর্মসংস্থানের সুযোগ তৈরি হবে। এতে ওই অঞ্চলে অর্থনীতি ঘুরে দাঁড়াবে এবং জীবনযাত্রার মান উন্নত হবে। টেলি যোগাযোগ এবং টেলি শিক্ষার মতো ই-গর্ভনেন্স পরিষেবা বাস্তবায়নের জন্য এই সংযোগ ব্যবস্থাপনা আরও সহজ করে তুলবে। ক্ষুদ্র ব্যবসায়িক প্রতিষ্ঠান, ই-কমার্স সংস্থানগুলি এরফলে উপকৃত হবে। শিক্ষা প্রতিষ্ঠানগুলি ই-লার্নিং প্রদানে সুযোগ পাবে।এমনকি এই ভালো সংযোগ ব্যবস্থাপনার ফলে ব্যবসায় বিনিয়োগ বাড়বে এবং অন্যান্য মাঝারি ও বড় শিল্পসংস্থাগুলি লাভবান হবে।
কেন্দ্রীয় যোগাযোগ মন্ত্রকের আওতাধীন টেলি যোগাযোগ দপ্তরের অধীনে ইউনির্ভাসাল সার্ভিস অবলিগেশন ফান্ড এর আওতায় সরকার এই প্রকল্পের অর্থ বরাদ্দ করেছে। প্রকল্পটি ভারত সঞ্চার নিগম লিমিটেড বাস্তবায়িত করেছে। টেলি কমিউনিকেশন কনসালটেন্ট ইন্ডিয়া লিমিটেড এই প্রকল্পে প্রযুক্তিগতভাবে পরামর্শ প্রদান করেছে। এই প্রকল্পের প্রায় ২ হাজার ৩০০ কিলোমিটার সাবমেরিন অপটিক্যাল ফাইবার কেবল কিনতে খরচ হয়েছে ১ হাজার ২২৪ কোটি টাকা। সময় মতো এই প্রকল্পের কাজ শেষ হয়েছে।
(CG/SS/NS
শিল্পওবাণিজ্যমন্ত্রক
বিশেষ অর্থনৈতিক অঞ্চল  নীতি
নয়াদিল্লী, ১১ ফেব্রুয়ারি, ২০২১
২০২০ সালের এপ্রিল মাসে বিশেষ অর্থনৈতিক অঞ্চল  নীতির সূচনা করা হয়। ২০০৫এর মে মাসে সংসদে এই এসইজেড আইন পাশ হয়। ওই বছরই ২৩শে জুন রাষ্ট্রপতি এই আইনে স্বাক্ষর করেন। পরের বছর ২০০৬এর ১০ই ফেব্রুয়ারি ‘এসইজেড আইন ২০০৬’ কার্যকর হয়।
এসইজেড নীতি অনুযায়ী ভারতের শুল্ক ব্যবস্থার এক্তিয়ার বর্হিভূত ক্ষেত্রে স্বীকৃত কাজকর্ম পরিচালনার জন্য স্বতন্ত্র কর মুক্ত অঞ্চলকে বিশেষ অর্থনৈতিক অঞ্চল হিসেবে গণ্য করা হবে। এই অঞ্চলে আমদানি ক্ষেত্রে কোনও লাইসেন্সের প্রয়োজন হবে না। এমনকি উৎপাদন অথবা পরিষেবা মূলক কাজকর্মের ক্ষেত্রে অনুমতি দেওয়া হয়েছে। এসইজেড কেন্দ্রগুলি সাব-কন্ট্রাক্টিং থেকে মুক্ত থাকবে। এছাড়াও আমদানি-রপ্তানীকারী পণ্যের নিয়মিত কোনো পরীক্ষার প্রয়োজন হবেনা শুল্ক বিভাগের।
লোকসভায় গতকাল এক প্রশ্নের উত্তরে এই তথ্য জানিয়েছেন কেন্দ্রীয় বাণিজ্য ও শিল্প প্রতিমন্ত্রী শ্রী হরদীপ সিং পুরি।